गूगल के इस चैटबॉट को अभी चुनिंदा यूजर्स ही एक्सेस कर सकेंगे, धीरे-धीरे दुनियाभर में रोलआउट होगा
Google opens early access to its ChatGPT rival Bard, गूगल ने ओपन AI के इंटरैक्टिव चैटबॉट चैटजीपीटी के कॉम्पिटिटर बार्ड को पब्लिक कर दिया है। हालांकि अभी इसे केवल यूएस और यूके में चुनिंदा यूजर्स ही एक्सेस कर सकेंगे।
गूगल ने ओपन AI के इंटरैक्टिव चैटबॉट चैटजीपीटी के कॉम्पिटिटर बार्ड को पब्लिक कर दिया है। हालांकि अभी इसे केवल यूएस और यूके में चुनिंदा यूजर्स ही एक्सेस कर सकेंगे। टेस्टिंग के बाद इसे धीरे-धीरे सभी यूजर्स के लिए रोल-आउट किया जाएगा। गूगल ने कहा कि भारत और दुनिया के दूसरे देशों में पहुंचने में अभी इसे समय लग सकता है।
गूगल के CEO सुंदर पिचाई ने मंगलवार को अपने एम्पलॉइज से कहा, 'गूगल के 80,000 कर्मचारियों के साथ बार्ड का टेस्ट करने के बाद, पहले स्टेप के तौर पर इसे यूएस और यूके की जनता के साथ टेस्ट किया जाएगा।' पिचाई ने कहा, 'चीजें गलत हो सकती है, लेकिन प्रोडक्ट और टेक्नोलॉजी को बेहतर बनाने के लिए यूजर्स का फीडबैक जरूरी है।'
अभी ChatGPT सबसे आगे
AI की दुनिया में फिलहाल माइक्रोसॉफ्ट के बड़े निवेश वाली कंपनी OpenAI का ChatGPT सबसे आगे है। चैटजीपीटी को पिछले साल 30 नवंबर को लॉन्च किया गया था और एक महीने के भीतर इसके यूजर्स की संख्या दस करोड़ को पार कर गई थी। चैटजीपीटी एक ऐसी जनरेटिव AI टेक्नोलॉजी का इस्तेमाल करता है सूचनाओं को इकट्ठा कर नया डाटा बनाता है। वहीं गूगल का चैटबॉट बार्ड LaMDA के लार्ज लैंग्वेज मॉडल पर बेस्ड है।
कोई भी सवाल पूछ सकते हैं
ChatGPT से आप कोई भी सवाल पूछ सकते हैं। यानी ईमेल लिखने से लेकर CV तक आप इससे बनवा सकते हैं। रील या अपनी वीडियो कैसे वायरल करना है, इसका भी जवाब ChatGPT देता है। वाइफ को क्या गिफ्ट दें, इस पर भी ChatGPT आपको सुझाव देता है। जैसे यदि किसी स्टूडेंट को डेमोक्रेसी पर एसे यानी निबंध लिखना है तो वह तुरंत ChatGPT पर टाइप करेगा Write an essay on democracy।
छोटे और सटीक शब्दों में पूरी जानकारी
ChatGPT लंबे जवाब की बजाय छोटे और सटीक शब्दों पूरी जानकारी देता है। हालांकि ये इनएप्रोप्रिएट रिक्वेस्ट को रिजेक्ट कर सकता है। ताकि इसका इस्तेमाल गैर कानूनी चीजों में न हो सकें। जैसे कुकर बम कैसे बनाया जाता है। ऐसा सवाल पूछते ही ChatGPT जवाब देगा कि यह गैर कानूनी है, इसका जवाब हम नहीं दे सकते हैं।